section_heading: Neonacistička internacionala
paragraph_text: 1961. je za vrijeme boravka u Londonu upoznala Andrewa Fountainea, predsjednika Britanske nacionalne partije, i Colina Jordana, vođu britanskog Nacionalsocijalističkog pokreta kojemu se i sama priklonila. Iduće godine je sudjelovala na osnivanju Svjetske unije nacionalsocijalista (WUNS), krovne organizacije koja je okupljala razne manje neonacističke organizacije diljem svijeta. Tu je upoznala i predsjednika WUNS-a, Georgea Lincolna Rockwella, koji je putem časopisa National Socialist World popularizirao neke njezine radove.